CELEX: 32021D0874
Language: hu
Date: 2021-05-26 00:00:00
Title: Az Európai Központi Bank (EU) 2021/874 határozata (2021. május 26.) a többlet tartalékállományok és egyes betétek díjazásáról szóló (EU) 2019/1743 határozat módosításáról (EKB/2021/25)

2021.5.31.   
               
               
                  HU
               
               
                  Az Európai Unió Hivatalos Lapja
               
               
                  L 191/43
               
            
         AZ EURÓPAI KÖZPONTI BANK (EU) 2021/874 HATÁROZATA
         (2021. május 26.)
         a többlet tartalékállományok és egyes betétek díjazásáról szóló (EU) 2019/1743 határozat módosításáról (EKB/2021/25)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére és 17–19. cikkére,
         mivel:
         
                     (1)
                  
                  
                     Az (EU, Euratom) 2020/2053 tanácsi határozat szerinti hitelfelvételi műveletek kezeléséhez szükséges, valamint az (EU) 2021/241 európai parlamenti és tanácsi rendelet 15. cikkével összhangban nyújtott hitelekhez kapcsolódó hitelnyújtási műveletekhez szükséges szabályok megállapításáról szóló, 2021. április 14-i C(2021) 2502 final bizottsági végrehajtási határozat (1) többek között biztosítja az azon NextGenerationEU keretében végrehajtott hitelfelvételi műveletek kezelését, amelyet a Covid19-válság utáni helyreállítást célzó kezdeményezések finanszírozása érdekében fogadtak el, egyidejűleg megkönnyítve az uniós gazdaság zöld és digitális átállását.
                  
               
                     (2)
                  
                  
                     A Kormányzótanács úgy véli, hogy a C(2021) 2502 final végrehajtási határozat 13. cikkének (2) bekezdésével összhangban az Európai Központi Banknál (EKB) vezetett elkülönített számlán tartott prudenciális készpénztartalékokat mentesíteni kell a negatív kamatok alól.
                  
               
                     (3)
                  
                  
                     A C (2021) 2502 final végrehajtási határozat 22. cikkével összhangban az (EU, Euratom) 2020/2053 tanácsi határozat hatálybalépésének időpontjáig nem kerül sor a NextGenerationEU-hoz kötődő hitelfelvételi, hitelkezelési és hitelnyújtási műveletek végrehajtására. Mivel azonban a NextGenerationEU-hoz kötődő hitelfelvételi, hitelkezelési és hitelnyújtási műveletek 2021 júniusában várhatóan megkezdődnek, e végrehajtásra fel kell készíteni az EKB jogi keretét, és ezért az ilyen mentességek biztosítása érdekében helyénvaló az (EU, Euratom) 2020/2053 tanácsi határozat hatálybalépése előtt módosítani az (EU) 2019/1743 határozatot (EKB/2019/31). Ezért e határozatnak késedelem nélkül hatályba kell lépnie.
                  
               
                     (4)
                  
                  
                     Ezért az (EU) 2019/1743 határozatot (EKB/2019/31) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2019/1743 határozat (EKB/2019/31) 2. cikke helyébe a következő szöveg lép:
            
               
                  „2. cikk
                  Az EKB-nál tartott egyes betétek kamatozása
                  
                     (1)   Az EKB/2003/14 európai központi banki határozattal (*1), az EKB/2010/31 európai központi banki határozattal (*2), az EKB/2010/17 európai központi banki határozattal (*3) és az (EU) 2020/672 tanácsi rendelettel (*4) összhangban az EKB-nál fenntartott számlák továbbra is a betéti rendelkezésre állás kamatával kamatoznak. Amennyiben azonban e számlákon azon időpontot megelőzően kell betétet tartani, hogy az adott mechanizmusra alkalmazandó jogi vagy szerződéses szabályokkal összhangban fizetést kellene teljesíteni, az ilyen betétek az ezen előzetes időszak alatt a nulla százalék vagy a betéti rendelkezésre állás kamata közül a magasabbnak megfelelő mértéken kamatoznak.
                  
                  
                     (2)   Az (EU, Euratom) 2020/2053 tanácsi határozat szerinti hitelfelvételi műveletek kezeléséhez szükséges, valamint az (EU) 2021/241 európai parlamenti és tanácsi rendelet 15. cikkével összhangban nyújtott hitelekhez kapcsolódó hitelnyújtási műveletekhez szükséges szabályok megállapításáról szóló, 2021. április 14-i C(2021) 2502 final bizottsági végrehajtási határozat (*5) 13. cikkének (2) bekezdésével összhangban az abban a cikkben szereplő prudenciális készpénztartalékok céljából az EKB-nál vezetett elkülönített számla a nulla százalék vagy a betéti rendelkezésre állás kamata közül a magasabbnak megfelelő mértéken kamatozik, kivéve, ha az elkülönített számlán tartott betétek aggregált összege meghaladja a 20 milliárd EUR összeget, ebben az esetben az azt meghaladó összeg a betéti rendelkezésre állás kamatával kamatozik.
                  
               
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Frankfurt am Mainban, 2021. május 26-án.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  C(2021) 2502 final.